it fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi it it fi fi fi fi fi fi fi fi fi fi fi fi fi fi fi fi fi fi fi en en fi fi fi en ru fi fi fi fi fi fi fi de pt fi fi fi fi fi fi fi fi fi fi fi fi fi fi fi fi fi et fi fi fi fi fi fi fi fi fi fi fi fi fi fi hu fi fi fi fi fi fi fi fi fi fi fi fi fi fi fi fi fi fi fi fi fi en fi en fi fi fi fi fi
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Tarjoamme kokonaisvaltaista biomassan prosessoinnin kehitystä, jolla biopohjaiset raaka-aineet voidaan jalostaa arvokkaiksi tuotteiksi. Uusiutuvat raaka-ainevirrat tai jätevirrat voidaan jalostaa teollisuuden raaka-aineiksi uusien kuitutuotteiden, tekstiilien, muovimaisten tuotteiden, biokemikaalien ja muiden ainesosien valmistamista varten.
Myös uusiutuvia raaka-aineita on hyödynnettävä tehokkaasti.
Tulevien biojalostamoiden tavoitteena on raaka-aineiden täysimääräinen hyödyntäminen tuotteissa.
Lignoselluloosa soveltuu moniin uusiin käyttötarkoituksiin, jotka nykyään perustuvat fossiilisiin luonnonvaroihin.
Siirtyminen fossiilisista luonnonvaroista uusiutuviin vaihtoehtoihin kiihtyy. Väestönkasvun myötä raaka-aineiden tarve lisääntyy, mutta ilmastonmuutoksen vaikutusten lieventäminen vaatii ympäristöystävällisempiä tuotantoratkaisuja. Useiden alojen jätevirroista muodostuukin arvokkaita hyödykkeitä. Biomassan tai jätevirran prosessointi on ensimmäinen vaihe täysin uusien tuotteiden luomisessa. Siinä nykyaikaisilla biojalostamoilla on tärkeä tehtävä.
Fossiilipohjaisten tuotteiden korvaaminen biosovelluksilla vaatii tehokkaita biojalostamoita.
VTT:llä on ainutlaatuista osaamista ja monipuolinen tutkimusinfrastruktuuri innovaatioiden kehittämiseen biopohjaisten raaka-aineiden, kuten puun, kaarnan tai oljen, prosessointiin ja muokkaamiseen uusia biotekniikka- ja materiaalisovelluksia varten. Kutsumme yritykset mukaan kehittämään ja pilotoimaan uusia tuotteita, joita voidaan käyttää esimerkiksi tekstiilien ja biomuovien tuotannossa, sekä erityisesti niihin liittyviä biomassan prosessointikonsepteja omaksi hyödykseen.
Biomassan esikäsittely biopohjaisiksi kemikaaleiksi
Biopohjaisten platform-kemikaalien kysyntä kasvaa voimakkaasti tulevina vuosina. Biomassa on esikäsiteltävä asianmukaisella tavalla, jotta tällaisten kemikaalien tehokas biotekninen tuotanto on mahdollinen. Biomassan esikäsittelyiden päätarkoitus on parantaa entsyymien pääsyä biomassaan ja lisäksi mahdollistaa tuotteiden suuri saanto ja puhtaus jatkojalostuksen aikana. VTT voi esikäsitellä biomassan muotoon, jota voidaan käyttää platform-kemikaalien perustana.
Biomassan fraktiointi selluloosa-, hemiselluloosa- ja ligniinipohjaisia tuotteita varten
Tulevaisuuden biojalostamot mahdollistavat uusiutuvien raaka-aineiden täydellisen fraktioinnin pääkomponentteihin. Raaka-aineiden niukkuus ja tarve välttää hiilidioksidipäästöjä ovat kehityksen tärkeimmät ohjaajat. Yksi lupaavimmista biojalostamokonsepteista pohjautuu VTT:n kehittämään alkalihapetusmenetelmään. Menetelmä sopii useimmille uusiutuville sekä joillekin talteen otetuille biopohjaisille raaka-aineille, ja siinä muodostuu erikseen selluloosa-, hemiselluloosa- ja ligniinijakeet jatkohyödyntämistä varten.
Biomassajakeiden muokkaus lisäarvoa tuottaviin sovelluksiin
Tekstiilejä valmistetaan käyttämällä polyesteriä sekä luonnon- ja muuntokuituja. Uudet kestävät selluloosan regenerointimenetelmät edellyttävät selluloosalta korkeaa reaktiivisuutta ja puhtautta. VTT kehittää selluloosan muokkaus-, liuotus- ja regenerointitekniikoita.
Selluloosan nanofibrillit (CNF) ovat pitkälle jalostettua selluloosaa. VTT:llä on kokemusta satojen selluloosalähteiden kestävästä konversiosta CNF:ksi. CNF:n käyttökohteita ovat mm. pakkausten vahvikkeet, 3D-tulostettujen materiaalien rakenneosat, kosmetiikkatuotteiden reologian muokkaus, pakkausten suojakalvot ja apuaineet lääketieteellisiin sovelluksiin.
VTT on myös kehittänyt menetelmiä, joilla valmistellaan selluloosasta ja hemiselluloosasta tehtyjä muovimaisia materiaaleja ja kalvoja korvaamaan fossiilipohjaisia muoveja. VTT ylösskaalaa ligniinin muokkausprosessia biopohjaisen vaihtoehdon kehittämiseksi rakennusalalla käytettäville öljyperäisille synteettisille betonin notkistimille.
VTT voi auttaa yritystäsi hyödyntämään biopohjaiset raaka-aineet parhaalla mahdollisella tavalla ja jatkamaan matkaa kohti jätteetöntä ja fossiilivapaata tulevaisuutta.
Olet ehkä kuullut vaatteista, jotka on valmistettu kokonaan kierrätyspuuvillasta tai puusta? Ne ovat vain esimerkkejä materiaalituotannon mullistuksista, jotka säästävät luonnonvaroja.
Uusiutuvat ja kierrätettävät materiaalit
Biomassan jalostus ja biotuotteet
Edistyneet bioanalyysimenetelmät ovat olennaisia prosessien, tuotteiden ja materiaalien kehityksessä. VTT tarjoaa apuaan kemikaalien, aineenvaihduntatuotteiden ja proteiinien luokittelussa ja kvantifioinnissa.
Edistyksellinen analytiikka ja karakterisointi
Uusien materiaalien suunnittelussa tarvitaan edistyksellisiä analysointimenetelmiä sekä kemian ja fysiikan tietämystä. VTT auttaa asiakkaitaan tekemällä monimutkaisia analyysejä materiaaleille, kuten perinteisten öljypohjaisten tuotteiden korvikkeille.
Suuri osa nykyisistä fossiiliperäisistä kemikaaleista voidaan korvata uusiutuvilla vaihtoehdoilla. VTT tarjoaa erilaisia teknologisia ratkaisuja, joilla voidaan tuottaa kemikaaleja monista eri biopohjaisista raaka-aineista ja sivuvirroista.
Biopolymeerit tarjoavat kestäviä, hiilineutraaleja ja uusiutuvia materiaaleja korvaamaan fossiiliperäisiä muoveja. VTT:llä on syvällistä tieteellistä osaamista sekä huipputason tilat uusien biopolymeerien ja biomuoviratkaisujen kehittämiseen sekä laboratorioissa että pilottituotantotasolla.
Bioteknisten ja kemiallisten prosessien kehitys
Biotekninen tai kemiallinen käsittely on tärkeä vaihe luotaessa lisäarvoa kosmetiikan, lääketieteen, kemikaalien, energian, metsätalouden sekä metallin jalostuksen aloille.
Myös solutehtaiksi kutsutut muokatut mikrobit ja kasvisolut voivat tuottaa kemikaaleja, polymeereja ja proteiineja sekä materiaaleja ja ruokaa. Ne toimivat suljetuissa bioreaktoreissa, jotka ovat tehokkaita, tarkasti kontrolloituja ja vaativat vain vähän energiaa. VTT kehittää solutehtaita erilaisiin bioteknisiin prosesseihin.
Yrityksiä kiinnostaa vaihtaa nykyisiä raaka-aineita kestävämmiksi raaka-aineiksi, jotka ovat luonnosta peräisin tai luonnon innoittamia. Näin luodaan uusia, odottamattomiakin liiketoimintamahdollisuuksia, jotka perustuvat kestäviin raaka-aineisiin ja tuotteisiin sekä kestävään tuotantoon.
Jotta voisimme keventää tekstiiliteollisuuden ympäristökuormitusta, tarvitsemme uusiutuvia raakamateriaaleja ja lisää kierrätystä. Me VTT:llä kehitämme vastuullisia tekstiilejä, kankaita ja parempia kuitujen kierrätystapoja yhdessä asiakkaidemme kanssa.
VTT Bioruukki on uusien biopohjaisten tuotteiden ja kiertotalousratkaisujen pilotointikeskus, joka yhdistää huippuluokan osaamisen, mallinnuksen ja pilotoinnin saman katon alla. Laboratoriossa ja pilotointilaitoksessa kaikenkokoiset asiakasyritykset voivat kehittää ja jalostaa innovaatioitaan ja prosessejaan ja siten vauhdittaa tuotteidensa ja prosessiensa innovaatiosyklejä.
Aiheeseen liittyvät uutiset ja tarinat
VTT kehitti läpinäkyvän selluloosakalvon korvaamaan perinteistä muovia elintarvikepakkauksissa
Kierrätetty muovi, korvaavat materiaalit ja biomuovit – kaikille on tarvetta ja käyttökohteita
Ilmasta ruokaa ja kahvia laboratoriosta – mitä muuta tarvitsemme?
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022